Républik Irlan nyakup tlatah 70.273 km² utawa 83% saka jembaré Pulo Irlan ing sisih kidul, lan sisané wujud wewengkon Irlan Lor. Tapelwatesé sisih kulon karo Samudra Atlantik, déné sisih wétan Segara Irlan sing kasambung karo samudra liwat Selat St. George lan Segara Keltik. Pasisir kulon Irlan dumadi saka tebing, bukit, lan gunung cilikl. Pérangan jeroné diliwati warna-warna kali, salah sijiné ya iku Kali Shannon. Kutha-kutha ing Irlan antarané Dublin, Cork, Galway, lan Limerick.